b'\n_START_ARTICLE_\nNaujoji banga\n_START_PARAGRAPH_\nNaujoji banga (latv. Jaunais vilnis, rus. \xd0\x9d\xd0\xbe\xd0\xb2\xd0\xb0\xd1\x8f \xd0\xb2\xd0\xbe\xd0\xbb\xd0\xbd\xd0\xb0, Novaja volna) yra Rusijos organizuojamas tarptautinis muzikinis konkursas. 2002\xe2\x80\x932014\xc2\xa0m. konkursas buvo organizuojamas Latvijos kurortiniame mieste J\xc5\xabrmaloje, ta\xc4\x8diau 2015\xc2\xa0m. d\xc4\x97l draudimo kai kuriems asmenims atvykti \xc4\xaf Latvijos teritorij\xc4\x85 konkurso vieta buvo perkelta \xc4\xaf So\xc4\x8d\xc4\xaf._NEWLINE_Konkurso pagrindiniai organizatoriai yra Raimondas Paulas, Igoris Krutojus ir Ala Puga\xc4\x8diova. Pirmasis konkursas \xc4\xafvyko 2001\xc2\xa0m., nuo to laiko, du kartus yra nugal\xc4\x97jusi Latvija ir Rusija. Konkursas \xe2\x80\x9eNaujoji banga\xe2\x80\x9c visuomet pritraukia daug Rusijoje ir pasaulyje \xc5\xbeinom\xc5\xb3 \xc5\xbevaig\xc5\xbed\xc5\xbei\xc5\xb3. Pirmus trejus metus Latvijoje konkurs\xc4\x85 transliavo televizija LTV7, paskutiniu metu tai buvo kanalas TV3. I\xc5\xa1 Rusijos paprastai b\xc5\xabna keli atstovai ir kasmet, i\xc5\xa1skyrus 2006\xc2\xa0m., yra i\xc5\xa1renkama viena \xc5\xa1alis, kuri turi du atstovus. 2006\xc2\xa0m. buvo 3 Rusijos atstovai. Taip pat 2006\xc2\xa0m. pirm\xc4\x85kart nugal\xc4\x97jo JAV atstov\xc4\x97 Angelina La Rose._NEWLINE_2006\xc2\xa0m. Eurovizijos dain\xc5\xb3 konkurse buvo pasiektas keistas rekordas. Keturias valstybes atstovavo atlik\xc4\x97jai, dalyvav\xc4\x99 \xe2\x80\x9eNaujojoje bangoje\xe2\x80\x9c. Rusij\xc4\x85 atstovavo Dima Bilanas, kuris dalyvavo \xe2\x80\x9eNaujojoje bangoje\xe2\x80\x9c 2003\xc2\xa0m., i\xc5\xa1 Ukrainos buvo deleguota Tina Karol, kuri u\xc5\xbe\xc4\x97m\xc4\x97 II viet\xc4\x85 ir gavo Alos Puga\xc4\x8diovos ypating\xc4\x85 apdovanojim\xc4\x85, Izrael\xc4\xaf atstovavo Edis Batleris, kuris dalyvavo 2003\xc2\xa0m. \xe2\x80\x9eNaujojoje bangoje\xe2\x80\x9c ir grup\xc4\x97 \xe2\x80\x9eCosmos\xe2\x80\x9c, kuri atstovavo Latvij\xc4\x85 ir nugal\xc4\x97jo 2004\xc2\xa0m. \xe2\x80\x9eNaujojoje bangoje\xe2\x80\x9c.'